7 



215 



delt Cirkel, og denne Visers Stilling aflæstes, hvergang Uret [/ ved et Klokkeslag 

 markerede Forløbet af 40 Sek. Det var derfor nødvendigt ved Forsøgene foruden 

 Fp. at have to Assistenter, af hvilke den ene besørgede den omtalte Aflæsning, 

 medens den anden udtog Luftprøver, tømte Spirometrene osv. Dette er ret uprak- 

 tisk; saadanne Forsøg gaar altid desto bedre, jo færre Personer der er tilstede. 

 Desuden kunde Urets Klokkeslag nu og da forstyrre Fp. i Arbejdet. Alle disse 

 Ulemper undgaas ved den grafiske Registrering, der er tilvejebragt paa følgende 

 Maade. Gasurels Viser er forsynet med en blod Metalfjeder, der slæber hen over et 

 Brædt T, hvor den Cirkel, Fjederen beskriver under Viserens Rotation, er delt i fire 

 Kvadranter ved indlagte Sølvkontakter. Hver Gang Viseren passerer en af disse, 

 lukkes en elektrisk Strøm, hvorved der sættes et Mærke paa en Kymograftromle; 

 denne saavel som de registrerende Skriveapparater ses i Forgrunden tilhøjre. Tiden 

 markeres paa Tromlen af Uret U, der sætter et Mærke hver 20. Sek. Alt dette gaar 

 ganske lydløst, og det bliver muligt senere i den grafiske Optegnelse at udmaale, 

 hvor stort et Luftvolumen der er indaandet til et hvilket som helst Tidspunkt. 



Foruden Tiden og Respirationsvoluminet registreredes ligeledes stadig Aande- 

 drættets Hyppighed, idet et lille Siderør paa den til Respirationsmasken førende 

 Luftledning var sat i Forbindelse med en Marey'sk Tambour ved en Gummislange. 

 Ved hver Indaanding sugedes Tambourens Gummihinde nedad; i Respirationskurven 

 er saaledes Indaandingen den nedadgaaende, Udaandingen den opadgaaende Bugt. 

 Paa vore Tromler var der Plads til 8 Omgange af disse 3 Kurver over hinanden, 

 og da Tromlen roterede en Gang i 15 Min., kunde Forsøget følgelig udstrækkes til 

 2 Timer, inden en Ombytning af Tromlen blev nødvendig. 



I Fig. 2 og 12 er vist fotografiske Gengivelser i '/« naturlig Størrelse af de 

 originale Optegnelser fra lo forskellige F^orsøg. Da den paa Tromlen beskrevne Flade 

 er 26 x 60 cm., gengiver de to Figurer kun et Par mindre Udsnit af de fuldstændige 

 Optegnelser. I Figurerne betegner T Tidsmærkcrne, R er Respirationskurven og V 

 den af Gasuret registrerede Volumenkurve; de sammenhørende Kurver staar i den 

 nævnte Orden over hinanden. Tiden øverst og Voluminet nederst. løvrigt viser begge 

 Figurerne endnu en tjcrde Kurve, S; det er nærmest af Hensyn til denne, at de 

 overhovedet er blevet reproducerede, idet S er en Optegnelse af de under en vis 

 sjælelig Virksomhed uvilkaarlig optrædende Spændingsforandringer i Fingrenes 

 Bøjemuskler. Det er ikke her Stedet at gaa ind paa, under hvilke F^orhold Kurverne 

 er optagne, og hvad der kan udledes af dem, men det til Optegnelsen anvendte 

 Apparat maa omtales. 



Da forskellige Omstændigheder, for hvilke der i det følgende skal gøres Rede, 

 havde gjort det i høj Grad sandsynligt, at Forandringer i Muskeltonus fandt Sted 

 under psykisk Arbejde i langt større Udstrækning, end man i Almindelighed var 

 tilbøjelig til at antage, blev det ønskeligt at faa ført et direkte Bevis for disse Tonus- 

 forandringers Optræden. Det var ingenlunde givet, at det altid var de samme 

 Muskler, der var implicerede; undertiden var de Stofskifteforøgelser, der lydede paa 

 en forhøjet Muskeltonus, saa store, at en Forandring i hele Kroppens Muskler ingen- 



